Document ID: /roh_data/filtered/fineweb-2-filterrobots_roh.jsonl.gz/41039

Guauds selvadis genuins na datti nagins pli en il Parc Naziunal.
Sche l’uman n’intervegn betg en il guaud u utilisescha quel mo fitg darar, lura discurrin nus d’in guaud selvadi. L’utilisaziun da laina intensiva en il territori dal Parc ils ultims tschientaners ha transfurmà fermamain il maletg natiral dal guaud. Ils guauds selvadis en il Parc Naziunal èn perquai daditg svanids. Oz datti mo anc fitg paucas restanzas en lieus inaccessibels.
Lain marsch è spazi da viver per numerus organissems e materia da basa per nova vita. En il Parc Naziunal restan las plantas derschidas per terra, quai che correspunda al ciclus da la natira. Ils guauds en il Parc Naziunal na vegnan utilisads e sa sviluppan damai puspè vers il stadi da guaud selvadi.